המשרד להגנת הסביבה פרסם לאחרונה דו"ח סיכום פעילות לשנת 2013 של פעילות אגף ים וחופים. התפקיד המרכזי של האגף הוא לפעול למניעה או צמצום של הזרמת שפכים מזהמים לים ממקורות יבשתיים (מפעלים ומכוני טיהור שפכים) וימיים (ספינות וחיפוש/הפקת נפט). הזרמת שפכים לים ממקורות יבשתיים מוסדרת באמצעות היתרי הזרמה לים שמנפיק המשרד להגנ"ס. כיום מחזיקים 118 מתקנים בהיתר הזרמה לים.
ביקורות: במהלך השנה נערכו ביקורות ב- 40 מתוך 118 מתקנים בעלי היתר הזרמה.
הופסקו ההזרמות לים על ידי בתי החולים קפלן, סורוקה, נהריה וכרמל, שהיו בעלי היתר הזרמה לים עבור תמלחות (טיפול במים) שמקורן בריענון מרככים לטובת יצירת מים רכים לכביסה. ההזרמה הסתיימה הודות ליישום טכנולוגיית אוסמוזה הפוכה (Reverse Osmosis).
הופסקו ההזרמות לים ע"י מי אגודת המים חוף הכרמל שהיו בעלי היתר הזרמה לים של רכז התפלה בשיטת אוסמוזה הפוכה מטיוב בארות מארבעה קידוחים. ההזרמה הסתיימה הודות ליישם פתרון של החדרת רכז ההתפלה לקידוח מים ישן.
עוף עוז (1.3 מלש"ח).
חברת הברום (פריקלאס): הקמת מתקן סילוק מוצקים.
מסוף רותם: מתקן טיפול מרכזי בתמלחות באתר השפד"ן. ביולי סיים הרצה וכיום מטפל בכ-30,000 מ"ק בשנה.
מפעל אגן כימיקלים: סיום הפעלת מערך PACT; המשך צמצום הזרמת הרבצידים לים. 2.84 טון/שנה ב-2013, שהם הפחתה של 26% משנה קודמת, כאשר ב-2010 הזרים כ-15 טון/שנה.
מפעל טאוור: שיפר את איכות התמלחות כך שניתן להזרמה למסוף א.ל.א. במקום למסוף השפד"ן.
מפעל חיפה כימיקלים: מטופל בכפוף להיתר הזרמה לים בשיטת IPCC בשת"פ עם מחוז חיפה. עומס הניטרט הופחת באופן משמעותי בשנת 2013, הודות למתקנים חדשים שהותקנו ושיפוץ ושדרוג תשתיות על מנת למחזר את שפכי השטח ולהפסיק את הזרמתם למערכת השפכים, זאת בשבעה מתקני ייצור.
חקירות: נפתחו כ- 20 תיקי חקירה. בין החקירות המשמעותיות, חקירה של חברת נמל אשדוד בסיומה הוטל על החברה קנס של 917,500 ש"ח ומנכ"ל התאגיד הורשע בגין שני כתבי אישום על הזרמה לים ללא היתר.